สวัสดีค่ะ อายุ29ปี มีโรคประตำตัวaiha กินยาprednisolonneกับfolicบำรุงเลือด ที่เคยถามประจำเดือนมาเร็วอะค่ะ ตอนนี้ประจำเดือนมาวันที่9/9/62 มา2วัน พอวันที่3ก้อเเทบไม่มี ก้อมีลิ่มๆออกมา เป็นเยื้อๆเล็ก เวลาเราเข้าห้องน้ำอะค่ะ มีเลอะชั้นในนิดหน่อยกระปริดกระปรอย จนวันนี้ วันที่14/9/62ก้อยังมีอยู่ เป็นลิ่มๆเล็กๆเยื้อๆสีน้ำตาล อันตรายมั้ยค่ะ
สวัสดีค่ะ หากเลือดที่ออกมาดังกล่าวมานี้ ไม่ตรงกับรอบเดือนที่ควรจะมา มาเกิน 7 วัน จะจัดว่าเป็นเลือดออกทางช่องคลอดที่ผิดปกติ ซึ่งอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนซึ่งเป็นภาวะที่ควรพบสูตินรีแพทย์ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่โดยตัวโรค aiha ซึ่งเป็นโรคเม็ดเลือดแดงแตกง่ายเองนั้น ไม่ได้ทำให้ประจำเดือนมาผิดปกติ หรือทำให้มีเลือดออกจากช่องคลอดได้ค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์